CELEX: 32006R0971
Language: sl
Date: 2006-06-29 00:00:00
Title: Uredba Komisije (ES) št. 971/2006 z dne  29. junija 2006  o spremembi Uredbe (ES) št. 2375/2002 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav

30.6.2006   
            
            
               SL
            
            
               Uradni list Evropske unije
            
            
               L 176/51
            
         
      UREDBA KOMISIJE (ES) št. 971/2006
   z dne 29. junija 2006
   o spremembi Uredbe (ES) št. 2375/2002 o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 12(1) Uredbe,
   ob upoštevanju naslednjega:
   
               (1)
            
            
               Sporazum v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 (2), odobren s Sklepom Sveta 2006/333/ES (3), določa povečanje količin navadne pšenice, ki spadajo v tarifno kvoto.
            
         
               (2)
            
            
               Uredba Komisije (ES) št. 2375/2002 (4) odpira tarifno kvoto Skupnosti za navadno pšenico kakovosti, ki ni visoka kakovost. Zaradi izvajanja Sporazuma, odobrenega s Sklepom 2006/333/ES, je treba za 6 787 ton povečati količine, vključene v podkvoto III, za tretje države razen Združenih držav Amerike in Kanade.
            
         
               (3)
            
            
               Zaradi jasnosti je primerno poudariti, da je treba zahtevke za uvozna dovoljenja vložiti najpozneje v ponedeljek, lahko pa tudi prej.
            
         
               (4)
            
            
               Uredbo (ES) št. 2375/2002 je zato treba ustrezno spremeniti.
            
         
               (5)
            
            
               Ker Sporazum, odobren s Sklepom 2006/333/ES, določa začetek izvajanja 1. julija 2006, je treba določiti, da začne ta uredba veljati na dan objave v Uradnem listu Evropske unije.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Uredba (ES) št. 2375/2002 se spremeni:
   
               1.
            
            
               Člen 2(1) se nadomesti z naslednjim:
               „1.   Odpre se tarifna kvota 2 988 387 ton navadne pšenice z oznako KN 1001 90 99 kakovosti, ki ni visoka kakovost.“
            
         
               2.
            
            
               Člen 3 se spremeni:
               
                           (a)
                        
                        
                           Odstavek 1 se nadomesti z naslednjim:
                           „1.   Skupna uvozna tarifna kvota se razdeli v tri podkvote:
                           
                                       —
                                    
                                    
                                       podkvota I (zaporedna številka 09.4123): 572 000 ton za Združene države Amerike;
                                    
                                 
                                       —
                                    
                                    
                                       podkvota II (zaporedna številka 09.4124): 38 000 ton za Kanado;
                                    
                                 
                                       —
                                    
                                    
                                       podkvota III (zaporedna številka 09.4125): 2 378 387 ton za ostale tretje države.“
                                    
                                 
                     
                           (b)
                        
                        
                           Odstavek 3 se nadomesti z naslednjim:
                           „3.   Podkvota III se razdeli v štiri trimesečne tranše za naslednja obdobja in količine:
                           
                                       (a)
                                    
                                    
                                       tranša št. 1: od 1. januarja do 31. marca – 594 597 ton;
                                    
                                 
                                       (b)
                                    
                                    
                                       tranša št. 2: od 1. aprila do 30. junija – 594 597 ton;
                                    
                                 
                                       (c)
                                    
                                    
                                       tranša št. 3: od 1. julija do 30. septembra – 594 597 ton;
                                    
                                 
                                       (d)
                                    
                                    
                                       tranša št. 4: od 1. oktobra do 31. decembra – 594 596 ton.
                                    
                                 Za leto 2006 tranša št. 3 obsega 597 991 ton.“
                        
                     
         
               3.
            
            
               Člen 5 se spremeni:
               
                           (a)
                        
                        
                           V odstavku 1 se prvi stavek nadomesti z naslednjim:
                           „Zahtevki za uvozna dovoljenja se pri pristojnih organih držav članic vložijo vsak teden najpozneje v ponedeljek do 13.00 ure po bruseljskem času.“
                        
                     
                           (b)
                        
                        
                           V prvem pododstavku odstavka 2 se prvi stavek nadomesti z naslednjim:
                           „Na zadnji dan za predložitev zahtevkov za dovoljenje pristojni organi najpozneje do 18.00 ure po bruseljskem času pošljejo Komisiji po elektronski poti obvestilo v skladu z vzorcem iz Priloge ter celotno količino, ki je vsota količin, navedenih v zahtevkih za uvozna dovoljenja.“
                        
                     
                           (c)
                        
                        
                           Odstavek 3 se nadomesti z naslednjim:
                           „3.   Če vsota količin, odobrenih od začetka obdobja, in količin iz odstavka 2 presega količino zadevne podkvote ali tranše, Komisija najpozneje tretji delovni dan po zadnjem dnevu za predložitev zahtevkov določi koeficient dodelitve za zaprošene količine.“
                        
                     
                           (d)
                        
                        
                           V prvem pododstavku odstavka 4 se prvi stavek nadomesti z naslednjim:
                           „Po morebitni uporabi koeficientov dodelitve, določenih v skladu z odstavkom 3, pristojni organi držav članic četrti delovni dan po zadnjem dnevu za vložitev zahtevkov izdajo uvozna dovoljenja, ki ustrezajo zahtevkom, ki so bili Komisiji sporočeni v skladu z odstavkom 2.“
                        
                     
         Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. julija 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).
   
      (2)  UL L 124, 11.5.2006, str. 15.
   
      (3)  UL L 124, 11.5.2006, str. 13.
   
      (4)  UL L 358, 31.12.2002, str. 88. Uredba, kakor je bila nazadnje spremenjena z Uredbo (ES) št. 491/2006 (UL L 89, 28.3.2006, str. 3).